# DECIZIA ETAPEI DE ÎNCADRARE

## Nr. număr din zz.ll.aaaa

Ca urmare a notificării adresate de **SC AGROPLANT BUCOVINA SRL**, cu domiciliul în județul Suceava, comuna Dumbrăveni, satul Dumbrăveni, nr.483 bis, **privind planul/ programul**, "**PLANUL URBANISTIC ZONAL - înfiintare unitate de conditionare cereale prin construire siloz, uscător, platforme depozitare și împrejmuiri. Înființare unitate de brichetare și paletizare prin construire hală, platformă depozitare și împrejmuiri. Magazin prezentare, hale depozitare în Dumbrăveni , Suceava”**, în satul Dumbrăveni, comuna Dumbrăveni, județul Suceava, înregistrată la APM Suceava cu nr. 2845/21.03.2018 , în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*
* *OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*
* *Ord. nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar;*
* *Ord. nr. 2387/2011 pentru modificarea Ord. nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România.*

**Agenţia Naţională pentru Protecţia Mediului**/**Agenţia pentru Protecţia Mediului Suceava**

* + ca urmare a consultării autorităţilor publice participante în cadrul şedinţei Comitetului Special Constituit din data de 30.03.2018 , a completărilor depuse la documentaţie;
	+ în conformitate cu prevederile art. 5 alin. 3 pct. a şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 privind stabilirea procedurii de realizare a evaluării de mediu pentru planuri şi programe;
	+ în prezenţa/lipsa comentariilor motivate din partea publicului interesat,

**decide:**

**Planul/programul ,,Plan Urbanistic Zonal - înfiintare unitate de conditionare cereale prin construire siloz, uscător, platforme depozitare și împrejmuiri. - Înființare unitate de brichetare și paletizare prin construire hală, platformă depozitare și împrejmuiri. Magazin prezentare, hale depozitare în Dumbrăveni , Suceava”**, în satul Dumbrăveni, comuna Dumbrăveni, județul Suceava**, titular**  **SC AGROPLANT BUCOVINA SRL**, cu domiciliul în județul Suceava, comuna Dumbrăveni, satul Dumbrăveni, **nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***.

**Documentația tehnică se aprobă cu următoarele condiții:**

Prezenta decizie finală este valabilă pe toată perioada de valabilitate a PUZ-ului dacă nu intervin modificări ale acestuia.

 Prezenta nu înlocuiește Acordul de mediu în vederea emiterii Autorizației de construire.

**Caracteristicile și localizarea proiectului**

 Terenul cu suprafață totală de 26800 mp, este amplasat în extravilanul satului Dumbrăveni, comuna Dumbrăveni, județul Suceava și este propietatea SC AGROPLANT BUCOVINA SRL, conform CU nr.157/27.09.2017.

Folosința actuală a terenului este teren arabil.

Vecinătăti :

 - la Nord – teren propietate Andrușca Vasile - fără construcții.

 - la Sud – teren propietate Toader Vasile – fără construcții.

 - la Est – zona CFR- cale ferată-teren fărăr construcții.

 - la Vest – drum E 58 Suceava-Botoșani(pe partea opusă teren fără construcții)

Din punct de vedere al normelor privind sănătatea populatiei terenul pe care va fi amplasată investitia UNITATE DE CONDITIONARE CEREALE se află la o distanta mai mare de 200 m, de cea mai apropiata constructie existenta in zona , respectiv hala dezmembrari auto si la o distanta de 240 m de cea mai apropiată constructie având functiunea de locuire .

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

 Prin prezenta documentatie se studiază posibilitatea înființării unei unități de condiționare cereale prin construire siloz, uscător, platformă depozitare, unitate de brichetare și paletizare prin construire hală, magazin de prezentare, hale depozitare și împrejmuire, în satul Dumbrăveni, comuna Dumbrăveni, fără a aduce prejudicii mediului înconjurător.

 **Indici urbanistici :**

**P.O.T. maxim =10% C.U.T. maxim =0,2**

- suprafața construită la sol = 1540 mp

* spații verzi = 21548 mp
* circulații auto = 3682 mp
* circulații pietonale = 30 mp

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele;*

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile;*

 **Alimentarea cu apă și canalizare**

 Pentru asigurarea necesarului de apă se va obține de la deținătorul de utilități avizul de principiu pentru racordul de apă, prevăzându-se de către acesta și punctele de racord necesare.

Alimentarea cu apa rece menajeră a obiectivului in vederea satisfacerii nevoilor pentru igienizarea grupurilor sanitare se va face prin intermediul unui branșament de apă la reteaua existenta in zona. Functie de cerintele scenariului de securitate la incendiu ce va fi intocmit la faza de proiectare DTAC + PTH va fi prevazut un bazin de stocare a apei in caz de incendiu.

Evacuarea apelor menajere se va face prin rețeaua interioară de canal în rețeaua publică de canalizare prin intermediul unui racord de canal, legat la conducta publică existentă pe amplasament (PVC 250mm).

**Alimentarea cu caldură**

Datorita specificului activitatilor de conditionare cereale , brichetare si peletizare obiectivul proiectat nu va fi dotat cu instalații de incălzire . Magazinul de prezentare si vanzare va fi incalzit prin intermediul unei centrale electrice.

 **Alimentarea cu energie electrică**

Alimentarea cu energie electrică se va realiza prin branșarea postului de transformare propus la rețeaua de energie electrică existentă în zonă. Liniile de electricitate existente se află în lungul drumului european E58 pe partea stângă în sensul de mers Suceava – Botoșani.

Soluția de traversare se va face suprateran sau subteran și va fi stabilită de compania deținătoare a rețelei de electricitate. Alimentarea cu energie electrică se va realiza de către o firmă autorizată de S.C. Electrica S.A. Suceava.

 **Gospodăria deșeurilor**

Sistemul de colectare a deseurilor in cadrul organizarii de santier de pe durata executarii lucrarilor se va face in spatii special amenejate, iar evacuarea lor va fi asigurată periodic de serviciul de salubritate.

Depozitarea, sortarea si colectarea deseurilor se va face in sistem individual. Se va prevede o platforma gospodareasca betonată, cu europubele inchise etans ce vor fi preluate periodic de o firma specializată de salubritate, conform contractului individual.

Platforma betonată va fi amplasată adiacent unei alei carosabile si va fi imprejmuita pentru prevenirea imprastierii deseurilor.

 **Protectia mediului**

Pentru a diminua impactul asupra mediului inconjurator, se va interzice deversarea apelor uzate rezultate pe perioada constructiei in spatiile naturale existente in zona. Se vor folosi WC-uri ecologice iar deseurile vor fi adunate in containere speciale si transportate in locuri special amenajate.

Depozitarea temporara a materialelor de constructii si a deseurilor rezultate va fi astfel efectuată incât să nu permită infestări ale solului.

 Titularii investitiei vor incheia contract de salubritate cu serviciul de specialitate din localitate.

La finalizarea lucrărilor de construire se vor amenaja toate spațiile verzi și se vor aduce la forma inițială.

Prin întreţinerea corespunzătoare a mijloacelor auto care vor deserve investiția se evită pierderile accidentale de uleiuri sau carburanţi în sol.

Activitatea ce se desfășoară în cadrul obiectivului din punct de vedere al zgomotului și prafului, nu conduc la manifestări directe asupra sănătății populației din zonele limitrofe.

Prin exploatarea corespunzătoare a utilajelor nu se generează zgomote sau vibrații peste limitele maxime admisibile.

 **Accesul auto și pietonal**

Terenul studiat se va racorda la rețeaua stradală existentă și prin proiect se propune realizarea unei platforme carosabile supralargite care să facă legătura cu drumul D58 , Suceava – Botosani.

 *d) problemele de mediu relevante pentru plan sau program;*

e*) relevanţa planului sau programului pentru implementarea legislaţiei naţionale şi comunitare de mediu;*

**2. Caracteristicile efectelor şi ale zonei posibil a fi afectate cu privire, în special, la:**

 *a) probabilitatea, durata, frecvenţa şi reversibilitatea efectelor – prin măsurile luate nu apar efecte negative remanente asupra mediului;*

*b) natura cumulativă a efectelor – nu este cazul;*

*c) natura transfrontieră a efectelor – nu este cazul;*

*d) riscul pentru sănătatea umană sau pentru mediu (de exemplu, datorită accidentelor*) – nu este cazul;

*e) mărimea şi spaţialitatea efectelor (zona geografică şi mărimea populaţiei potenţial afectate- este redusă pe perioada execuției lucrărilor;*

*f) valoarea şi vulnerabilitatea arealului posibil a fi afectat, date de:*

 *(i)* caracteristicile naturale speciale sau patrimoniul cultural – nu este cazul;

 *(ii)* depăşirea standardelor sau a valorilor limită de calitate a mediului – este redusă pe perioada execuției lucrărilor;

 *(iii)* folosirea terenului în mod intensiv – este redusă pe perioada execuției lucrărilor.;

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional;*

**Obligaţiile titularului:**

* + Respectarea legislației de mediu în vigoare.

**Informarea şi participarea publicului la procedura de evaluare de mediu/procedura de evaluare adecvată:**

În urma publicării în ziarul ,, Crai Nou ", a anunțurilor publice privind prima versiune a proiectului în zilelel de 17.03.2018 și 21.03.2018, până la luarea deciziei de încadrare nu au fost semnalate observații din partea publicului.

 În urma publicării din data de xx.xx.2018, în ziarul,,Crai Nou”, a anunțului deciziei de încadrare nu au fost semnalate observații din partea publicului.

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

 **DIRECTOR EXECUTIV**

 **GHEORGHE ALDEA**